А ў Музеі Андрэя Упіта ў Рызе захоўваецца цікавы падарунак ад СП БССР – збор твораў Якуба Коласа ў сямі тамах, аформлены ў выглядзе вялікай кнігі, з дарчым надпісам Якуба Коласа на першым томе: “Глыбокапаважанаму, дарагому Анрэю Мартынавічу Упіту, народнаму пісьменніку Латвійскай ССР. У дзень слаўнага сямідзесяці пяцігоддзя. Якуб Колас. 5 ХІІ 1952 г.”. Гэты дарчы надпіс быў невядомым для беларускіх даследчыкаў пры падрыхтоўцы поўнага збору твораў. Ён быў знойдзены ў Рызе Марыяй Міцкевіч разам з Вячкай Целешам.